Etter våpenhvilen 11. november 1918 gjennomførte «Sigourney» oppdrag i Europa. I begynnelsen av desember var hun flaggskip i en gruppe på fire jagere som eskorterte «USS George Washington», skipet som bragte president Woodrow Wilson fra USA til Frankrike og fredskonferansen i Versailles. «Sigourney» seilte fra Brest til USA 26. desember 1918 og kom til Boston 8. januar 1919. Etter en overhaling i Boston og sommertrening i Newport, ble hun plassert i reserve i Philadelphia 1. november 1919. 26. juni 1922 ble hun tatt ut av tjeneste.